На основу члана 3, став 2, члана 6, и члана 7. Закона о привредним коморама ('' Службени гласник РС''. Бр 112/2015) на Оснивачкој скупштини УГОВОРНЕ ПРИВРЕДНЕ ТАКСИ КОМОРЕ СРБИЈЕ одржаној дана 01. 08. 2016 године у Новом Саду усвојен је:

**С Т А Т У Т УГОВОРНЕ ПРИВРЕДНЕ ТАКСИ КОМОРЕ СРБИЈЕ**

**1. ОСНОВНЕ ОДРЕДБЕ**

 **Члан 1.** УГОВОРНА ПРИВРЕДНА ТАКСИ КОМОРА СРБИЈЕ ( у даљем тексту: УПТКС )

Јесте интересна, пословно-стручна и непрофитабилна организација привредних друштава и предузетника који обављају делатност такси превоза и које повезује заједнички пословни интерес у цилју усклађивања и заступања интереса чланова и подстицаја привредних активности на делу територије Републике Србије.

 Део територије Републике Србије на коме УПТКС остварује циљеве од заједничког пословног интереса чланова ( у складу са чланом 6. Закона о привредним коморама ) је територија Републике Србије без територије Аутономне покрајине Косово и Метохија ( чл. 8 и чл. 182 Устава Републике Србије ).

 УПТКС се оснива на неодређено време и своје активности спроводи и делатност обавља не делу територије Пепублике Србије који је прецизно одређен у претходном ставу овог члана Статута.

 **Члан 2.** УПТКС делује под називом: УГОВОРНА ПРИВРЕДНА ТАКСИ КОМОРА СРБИЈЕ, Београд.Скраћени назив УПТКС је: УГОВОРНА ПРИВРЕДНА ТАКСИ КОМОРА СРБИЈЕ.

 Седиште УПТКС је: Београд, Булевар ослобођења 18ц, Београд – Савски венац. Назив УПТКС на енглеском језику је: CONTRACTUAL TAXI SERBIAN CHAMBER OF COMMERCE, Belgrade. Скраћени назив УПТКС на енглеском језику је: CONTRACTUAL TAXI SERBIAN CHAMBER OF COMMERCE.  **Члан 3.** УПТКС има својство правног лица са правима и обавезама дефинисаним Уставом, Законом, оснивачким актом и овим Статутом. За обавезе из правног промета са трећим лицима УПТКС одговара својом имовином **Члан 4.** УПТКС има свој знак и амблем. Графички изглед и дизајн знака и амблема УПТКС утврдиће посебном одлуком Управни одбор УПТКС. Знак и амблем УПТКС ће посебним актом бити заштићен.

 **Члан 5.** УПТКС има свој печат. Печат је округлог облика.У кругу печата је пуни назив УГОВОРНА ПРИВРЕДНА ТАXI КОМОРА СРБИЈЕ.У средини печата је назив седишта УПТКС: БеоградТекст на печату се исписује на српском језику који је у службеној употреби у Републици Србији.

 **Члан 6.** УПТКС има штамбиљ. Штамбиљ је правоугаоног облика.Штамбиљ се употребљава при вођењу пословне коресподенције.На штамбиљу је исписан скраћени назив и седиште УПТКС.Текст на штамбиљу се исписује на српском језику који је у службеној употреби у Републици Србији.Регионални центри и канцеларије у градовима ( општинам ) УПТКС могу имати своје Штамбиље који служе само за вођење пословне коресподенције.Текст на Штамбиљу регионалних центара и свих општина и градова утврђује Управни одбор УПТКС.

**2 ДЕЛАТНОСТ, ЗАДАЦИ И НАЧИН ЊИХОВОГ ОСТВАРИВАЊА Члан 7.** Основне делатности УПТКС су:

1. пружање и организовање стручне помоћи својим члановима ради побољшања и унапређења њиховог пословања;
2. проучавање питања која се односе на привредне гране заступљене у комори, праћење појава привредног живота и оцењивање њиховог дејства на привреду Републике Србије, односно своје територије или подручја;
3. унапређивање и успостављање економске сарадње са иностранством, организовање привредне и туристичко-информативне пропаганде, сајмова, привредних изложби и других промотивних активности за потребе својих чланова;
4. представљање домаће привреде у земљи и иностранству и укључивање исте у међународну размену роба и услуга на начин којим ће се својим члановима олакшати приступ светском тржишту;
5. пружање правовремених и квалитетних информација својим члановима ради проналажења потенцијалних партнера и њиховог међусобног повезивања;
6. развој информационог система у комори;
7. подстицање истраживања у области научно-технолошког развоја.
8. унапређивање предузетништва и менаџмента и праћење и преношење међународних искустава у тим областима, а нарочито менаџмента у области система квалитета;
9. пословно повезивање и информисање чланова коморе;
10. давање предлога надлежним државним органима за развој и увођење различитих инструмената заштите у делатностима такси превоза;
11. покретање иницијативе о антидампингу у вези некоректног понашања на такси тржишту;
12. пружање помоћи својим члановима у вези са финансирањем и кредитирањем услуга у сарадњи са пословним банкама;
13. праћење постојања конкуренције на тржишту у погледу привредних грана заступљених у комори и прелагање мера државним органима у погледу побољшања заштите конкуренције на релевантном тржишту, као и обавештавање и подношење захтева Комисији за заштиту конкуренције у случају повреда конкуренције на релевантном тржишту;

14.неговање добрих пословних обичаја и пословног морала;

15.организовање предавања, семинара и специјализованих курсева

 ради усавршавања и обуке кадрова у привреди, и издавање

 одговарајућих уверења коморе;

16. усклађивање интереса чланова коморе;

 17. обављање и других послова од интереса за чланове коморе ( издавање гласила и других публикација и сл. )

 УПТКС се оснива ради остваривања циљева у области такси превоза на делу територије Републике Србије.

 Основни задаци и циљеви УПТКС су:

1. заштита и унапређење законитог и профитабилног обављања у делатностима такси превоза;
2. подстицање развоја и трансфера технологије и знања у делатностима такси превоза;
3. уједначавање услова пословања у делатностима такси превоза на јединственом простору Републике Србије;
4. допринос ефикаснијем и квалитетнијем пружању услуга из области такси превоза;
5. боље уређење и учествовање у управљању и контроли такси делатности;

**Члан 8.**

За остваривање задатака и циљева из предходног члана УПТКС дефинише своје основне активности које ће спроводити:

1. учешће доказаних стручњака УПТКС у сачињавању комплетног и квалитетног система такси делатности у Републици Србији.
2. учешће доказаних стручњака УПТКС у реализацији пренетих и поверених послова;
3. учешће органа и тела УПТКС на стварању квалитетних односа између субјеката који учествују у делатностима такси превоза;
4. организација различитих облика стручног усавршавања и размене искустава;
5. проширење и унапређење стручне сарадње са сродним организацијама у земљи и иностранству;
6. информисање чланова УПТКС и остале јавности о актуелним збивањима у области такси превоза у целини;
7. пружање стручне и правне помоћи члановима УПТКС у остваривању и заштити својих интереса;
8. пружање стручне и правне помоћи члановима УПТКС у остваривању и заштити својих интереса;
9. издавање потребне стручне литературе, гласника и пеатећег писаног и осталог стучног и едукативног материјала;

**3 ОБЛИК РАДА И ОРГАНИЗАЦИЈА**

 **Члан 9.** УПТКС јесте интересна, самостална и пословно стручна организација привредних друштава и предузетника који обављају привредне делатности такси превоза и које повезује заједнички пословни интерес и заједнички циљеви у области такси превоза на делу територије Републике Србије.

 **Члан 10.** Чланови УПТКС путем својих облика организовања делују на делу територије Републике Србије

**Члан 11.**

Ради остваривања утицаја из области такси превоза оснивају се Регионални центри УПТКС као основног облика организовања рада УПТКС.

 Регионални центри УПТКС се формирају на територијалном принципу сагласно броју свих такси превозника.

 Оквир за формирање и оснивање Регионалних центара УПТКС је више округа и општина са одрађене територије

 Ради пружања стручне помоћи у оквиру УПТКС могу се формирати специјализоване организације ( Одељења, Бирои, Агенције Стручни центри,.. )

ради давања пословних услуга члановима коморе и по потрби и трћим лицима.

 Ради извршавања одређених задатака и послова од интереса за чланове у комори се могу образовати и радна тела и организовати други облици рада у УПТКС ( комисије, радна тела, одбори, секретаријат.... ) Оснивање и рад Регионалних центара УПТКС, специјализованих организација ( Одељења, Бирои, Агенције, Стучни центри...) и радних тела и организованих других облика рада у УПТКС врши се одлуком Управног одбора.

 Ближе дефинисање улоге и начин организовања и рада Регионалних центара УПТКС специјализованих организација ( Одељења, Бироа Агенција Центара...) радних тела и организованих других облика рада у УПТКС биће одређено посебним актима ( правилницима и др...) које доноси Управни одбор УПТКС. **Члан 12** Чланови УПТКС остваривање својих циљева и задатака могу вршити радом у одборима и комисијама или на други начин који одреди Управни одбор УПТКС. Одборе и комисије образује Управни одбор УПТКС.

**4 ПРИСТУПАЊЕ И ИСТУПАЊЕ**

 **Члан 13** Приступање УПТКС и иступање из УПТКС је слободно. Чланови УПТКС који имају за циљ свог деловања један од циљева дефинисаних у Члану 7. овог Статута могу бити такси превозници (предузетници и привредна друштва) који обављају привредну делатност такси превоза. Придружени чланови коморе (без права одлучивања) могу бити и пословна и стручна удружења, предузетници и привредна друштва који не обављају такси делатност, организације које обављају делатност у областима здравсвене, социјалне, борачке, односно инвалидске заштите, друштвене бриге о деци и другим областима, као што је социјална сигурност, образовање, наука, култура, физичка култура, као и организације које својом делатношћу унапређују рад и пословање привредних субјеката или су у областима које су утврђене законом и други, о чему одлуку доноси Управни одбор УПТКС.УПТКС води евиденцију својих чланова у складу са законом.

 **Члан 14.** Чланство у УПТКС је добровољно. Чланом УПТКС се постаје попуњавањем приступнице (изјава о приступању) и потписивањем уговора у складу са Правилником о учлањењу у УПТКС.

 УПТКС не одговара за обавезе својих чланова, а чланови УПТКС не одговарају за њене обавезе.

 **Члан 15.**

Чланови УПТКС плаћају чланарину.

 Висину чланарине и начин плаћања исте одрђује правилником и посебном одлуком Управни одбор УПТКС.

**Члан 16.** Права Чланова УПТКС су:

1. да учествују у стручним и другим активностима УПТКС;
2. да дају иницијативе и предлоге ради успешнијегостваривања циљева УПТКС;
3. да захтевају покретање одређених радњи и поступака у оквиру и од стране органа УПТКС ради решавања одређених проблема везаних за саобраћај који се могу решити на овај начин;
4. да преко и посредством УПТКС остварује заштиту својих права;
5. да бира и да буде биран у органе и тела УПТКС;
6. да користи све предности и права која омогућава УПТКС;
7. да буде редовно информисан о деловању УПТКС;

 **Члан 17.**

 Обавезе и одговорности члана УПТКС су:

1. да се придржава одредаба овог Статута и свих осталих аката УПТКС и потписаног уговора са УПТКС;
2. да се придржава договорених правила понашања чланова дефинисаних у Кодексу професионалног понашања;
3. да се ради на остваривању циљева УПТКС;
4. да у пракси спроводи и примењује одлуке и закључке донесене у оквиру деловања УПТКС;
5. да редовно плаћа чланарину;

 **Члан 18.**

 Својство члана УПТКС престаје:

1. на писмени захтев члана, раскидом уговора;
2. на основу одлуке надлежних органа и тела УПТКС због непоштовања одредаба Кодекса или кршења законских прописа из ове области.
3. на основу одлуке надлежних органа и тела УПТКС због неплаћања чланарине;

 Члану се мора омогућити да се изјасни о разлозима због којих је поднет предлог за доношење одлуке о престанку његовог чланства у УПТКС.

 Коначну одлуку о престанку својства члана УПТКС доноси Управни одбор, а на предлог надлежних органа и тела у УПТКС.

 Управни одбор доноси правилник о приступању и иступању у УПТКС.

**5 ОРГАНИ КОМОРЕ И ЊИХОВ ДЕЛОКРУГ**

 **Члан 19.**

 На основу члана 29. Закона о привредним коморама органи УПТКС су:

1. Скупштина
2. Управни одбор
3. Надзорни одбор
4. Председник
5. Стручни савет

**5.1 СКУПШТИНА**

 **Члан 20.**

 Скупштина је највиши орган УПТКС. Скупштину чине сви чланови УПТКСЧланове УПТКС у Скупштини представљају њихови представници.Представници у Скупштини су овлашћени чланови УПТКС који заступају чланове на нивоу Регионалних центара УПТКС.Регионални центар УПТКС има право да изабере једног представника у Скупштини на сваких педесет предузетника или привредних друштава који су чланови УПТКС из тог Регионалног центра. ( до 50-1, до 100-2 и тд. )Мандат чланова скупштине УПТКС је 4 године.

 **Члан 21.** За свако заседање Скупштине УПТКС чланови из Регионалних центара УПТКС именују своје представнике.

 **Члан 22.** Редовна Скупштина се одржава једном годишње, а по потреби и више пута годишње.Ванредна седница се сазива на писани захтев 1/3 чланова УПТКС у року од 30 дана од дана подношења захтева.

 **Члан 23.** Скупштина има председника. Председник се бира на првој редовној седници Скупштине.Председника предлажу чланови Скупштине.За председника је изабрано оно лице које добије највишр гласова, а не мање од половине присутних чланова.Мандат председника Скупштине је четири године..Скупштина може да одлучи да изабере новог председника и пре истека мандата.

 **Члан 24.** Седницу Скупштине заказује председник скупштине:

1. по сопственој процени;
2. на захтев Управног одбора;
3. на захтев Надзорног одбора;
4. на захтев најмање 1/3 од укупног броја прдставника у Скупштини;

Радом седнице Скупштине руководи председник, а у његовој одсутности представник у Скупштини кога Скупштина бира за председавајућег већином гласова присутних представника Скупштине.

 Скупштина може почети са радом када је на њој присутно више од 50% представника.

 Скупштина УПТКС доноси одлуку већином гласова присутних чланова Скупштине, осим у случају доношења Статута и његових измена и допуна када одлучује већином гласова представника чланова Скупштине.

 Гласање у скупштини је јавно.

 Седнице скупштине су јавне. **Члан 25.** Скупштина УПТКС може донети Пословник о раду Скупштине УПТКС којим се детаљно уређује поступак и начин рада Скупштине.

  **Члан 26.** Скупштина у својој надлежности:

1. доноси Статут УПТКС и његове измене и допуне;
2. доноси и усваја Програм рада УПТКС;
3. доноси и усваја годишњи финансијски план и извештај УПТКС;
4. разматра и усваја извештај о раду и пословању УПТКС;
5. доноси пословник о раду Скупштине;
6. бира председника УПТКС;
7. бира председника и чланове Надзорног одбора УПТКС;
8. разматра и усваја извештаје о раду Управног и Надзорног одбора УПТКС;
9. верификује одлуке које је донео Управни одбор између два заседања Скупштине;
10. доноси одлуке везане за статусне промене и престанак рада УПТКС;
11. доноси одлуке везане за удруживање у савезе и друге асоцијације у земљи и иностранству;
12. доноси одлуке о другим питањима у складу са Законом, овим Статутом и другим општим актима УПТКС;

 **Члан 27.**

 Скупштина може, у оквиру својих права и обавеза да образује стална или повремена радна тела, чији састав и делокруг рада се утврђује одлуком о њиховом образовању.

 Ова радна тела може формирати и Управни одбор, ако се укаже њихова неопходност у времену између два заседања Скупштине.

 На следећем заседању Скупштине се верификује овај мандат и анализира извештај о њиховом раду.

**5.2 УПРАВНИ ОДБОР**

 **Члан 28.**

 Управни одбор је тело које управља радом УПТКС између две Скупштине у складу са Законом, овим Статутом и другим општим актима УПТКС.

 Чланови Управног одбора су:

 а. Председник УПТКС ( који је и председник Управног одбора );

 б. Директори сваког Регионалног центра УПТКС и њихови помоћници;

 ц. Сви чланови Стручног савета УПТКС;

 д. сви заменици председника УПТКС;

 е. Генерални менаџер УПТКС.

Мандат чланова Управног одбора је 4 године.

 **Члан 29.**

 Управни одбор има председника Управног одбора и заменика председника Управног одбора.

 Председник УПТКС је у току свог мандата истовремено и председник Управног одбора.

 Председник организује и руководи радом Управног одбора.

 Председник Управног одбора има свог заменика кога он именује из реда чланова Управног одбора на првој седници.

 Заменик председника Управног одбора руководи радом Управног одбора у време одсутности или спречености Председника да обавља ту дужност.

 **Члан 30.**

 Управни одбор у својој надлежности:

1. саставља и доставља све предлоге аката и одлука о којима одлучује Скупштина (програми, планови, измене и допуне аката и др.);
2. врши и хитне послове у надлежности Скупштине који су неопходни између седница две Скупштине;
3. именује секретара;
4. именује председнике радних тела, одбора и комисија, а нарочито:

 а. Законодавно-правни одбор;

 б. Арбитражна комисија;

 ц. Комисија за унапређење;

 д. комисија за информисање;

 е. Издавачки одбор;

 ф. Комисија за односе и сарадњу са другим удружењима, организацијама и заједницама;

 г. Комисија за организовање семинара, сусрета и такмичења;

1. доноси одлуке о оснивању и престанку рада Регионалних центараУПТКС, специјализованих центара (Одељења, Бироа, Агенција, Стручних центара и сл.), радних тела и одбора.
2. утврђује и доноси Правилнике о формирању и раду Рагионалних центара УПТКС (Одељења, Бироа, Агенција, Стручних центара и сл.) и друге Правилнике и нормативна акта значајна за рад УПТКС;
3. доноси одлуке о висини чланарине;
4. доноси сва општа акта која нису у надлежности Скупштине;
5. доноси Кодекс професионалног понашања чланова УПТКС;
6. спроводи и стара се о спровођењу одлука Скупштине;
7. врши друга права и обавезе утврђене Статутом и другим актима УПТКС.

 **Члан 31.**

 Седнице Управног одбора се одржавају по потреби, а најмање једном у два месеца.

 Управни одбор може пуноважно одлучивати ако је присутно више од половине чланова Управног одбора.

 Управни одбор доноси одлуке већином гласова присутних чланова Управног одбора.

 Седнице Управног одбора су јавне.

 Седницама Управног одбора по правилу присуствује и у његовом раду учествује Генерални секретар Удружења.

 Генерални секретар нема право гласа при одлучивању.

 **Члан 32.**

 Седнице Управног одбора заказује председник Управног одбора:

1. по сопственој оцени
2. на захтев најмање 1/3 чланова Управног одбора;
3. на захтев Стручног савета;
4. на захтев Надзорног одбора;
5. на захтев Генералног секретара;

**5.3 НАДЗОРНИ ОДБОР**

 **Члан 33.**

 Надзорни одбор је надзорни и контролни орган УПТКС који врши надзор и контролу рада у УПТКС између два заседања Скупштине.

 Надзорни одбор има три члана које бира Скупштина из редова чланства УПТКС на мандат од четири године.

 На захтев појединих чланова Надзорног одбора истима може и пре рока престати мандат. До следећег заседања Скупштине на којој ће се одлучивати о замени овог члана, Управни одбор врши замену овог члана другим чланом.

 Мандат чланова Надзорног одбора може бити и краћи, ако тако одлуче чланови Скупштине УПТКС.

 **Члан 34.**

 Надзорни одбор може пуноправно одлучивати ако су присутни сви чланови.

 Одлука се сматра донетом ако је за њу гласало више од половине присутних.

 Седнице Надзорног одбора су јавне.

 Седницама Надзорног одбора по правилу присуствују, Генерални секретар и Председник Управног одбора који могу учествовати у раду, али без права гласа.

 **Члан 35.**

 Надзорни одбор има следећа права и обавезе:

1. врши надзор и контролу над радом УПТКС (Управног одбора, радних тела, Секретара...);
2. контролише примену закона, статута и других правних аката у УПТКС;
3. контролише и врши надзор над материјалним и финансијским пословањем у УПТКС;
4. посебно контролише рад Издавачког одбора и извештај о том раду доставља годишње Управном одбору на разматрање;
5. подноси извештај о сво раду Скупштини;
6. у складу са Статутом може захтевати сазивање седнице Скупштине;
7. покреће поступак разрешења Секретара, појединих или свих чланова Управног одбора, радних тела и др;
8. врши и друга права и обавезе утврђене Законом и Статутом;

**5.4 ПРЕДСЕДНИК**

 **Члан 36.**

 Председник представља УПТКС, одговоран је за законитост рада и руководи и усклађује њен рад и обавља друге послове утврђене овим Статутом.

 Председник УПТКС заступа и представља УПТКС у правном промету са трћим лицима.

 Председника УПТКС бира Скупштина УПТКС на мандатни период од четири године. Изузетно, мандатни период председника УПТКС може бити и три године.

 Председник УПТКС може бити разрешен на своју иницијативу и пре истека мандата или по одлуци о разрешењу коју доноси Скупштина.

 Ако Председник УПТКС на своју иницијативу престане да обавља своју функцију, Управни одбор врши избор в.д. Председника УПТКС до заседања Скупштине.

 За свој рад Председник УПТКС је одговоран Управном одбору и Скупштини.

 **Члан 37.**

 За Председника УПТКС се може именовати лице које има адекватно образовање, добар углед и достојност за ту функцију.

 **Члан 38.**

 Председни УПТКС има следећа права и обавезе:

1. организује и усклађује рад УПТКС;
2. заступа, представља и потписује УПТКС у правном промету према трећим лицима;
3. стара се о извршењу одлука органа УПТКС;

**6. ГЕНЕРАЛНИ СЕКРЕТАР**

 **Члан 39.**

 Генералног секретара бира Скупштина УПТКС на мандатни период од четири године.

 Генерални секретар заступа УПТКС, стара се о припремама седница органа и тела УПТКС о извршавању одлука и других аката органа и тела; помаже председнику у обављању његових послова.

 Генерални секретар може бити разрешен на своју иницијативу и пре истека мандата или по одлуци о разрешењу коју доноси Управни одбор.

 За свој рад Генерални секретар је одговоран Управном одбору и Председнику УПТКС.

 **Члан 40.**

 За Генералног секретара УПТКС се може именовати лице које има:

1. најмање високу стручну спрему ( област права )
2. најмање три године искуства у области права.

 **Члан 41.**

Генерални секретар има следећа права и обавезе:

1. врши потписивање финансијских аката;
2. стара се о извршењу одлука органа УПТКС;
3. учествује у припреми седница свих органа и тела УПТКС;
4. учествује у раду Органа УПТКС;
5. доноси нпосредне одлуке о употрби средстава УПТКС у складу са програмом рада УПТКС и посебним одлукама Органа и тела УПТКС;
6. има непосредна наредбодавна права у складу са законом и одговоран је за коришћење финансијских средстава и имовине УПТКС, у оквиру финансијског плана и посебних одлука Органа и тела УПТКС;
7. координира рад чланова у циљу припремања, организовања и реализације заједнички утврђених програмских задатака;
8. обавља и друге послове у складу са законом, овим Статутом другим општим актима и одлукама Органа УПТКС.

 **7. ГЕНЕРАЛНИ МЕНАЏЕР**

 **Члан 42.** Гехералног менаџера УПТКС бира Управни одбор УПТКС на мандатни период од четири године. Генерални менаџер УПТКС може бити разрешен на своју иницијативу и пре истека мандата или по одлуци о разрешењу коју доноси Управни одбор. За свој рад Генерални менаџер УПТКС је одговоран Управном одбору и Скупштини УПТКС. Генерални менаџер УПТКС је члан Управног одбора са правом гласа.

**8. СТРУЧНИ САВЕТ**

 **Члан 43.** УПТКС као посебан орган има Стручни савет. Чланове Стручног савета бира Управни одбор УПТКС на мандатни период од четири године. Сви чланови Стручног савета су истовремено и чланови Управног одбора са правом гласа.Стручни савет између осталог помаже УПТКС да води пословне књиге, сачињава финансијске извештаје и подлеже ревизији финансијских извештаја, у складу са прописима о рачуноводству и ревизији.Финансијски извештаји и извештаји о раду УПТКС и њених органа подносе се Скупштини УПТКС.

**9. СПОРОВИ Члан 44.** Спорови настали у међусобним односима чланова УПТКС као основног радног облика деловања или Регионалних центара, општина и градова УПТКС као територијалног вида организовања чланова у вези са спровођењем овог Статута и других аката УПТКС или остваривањем заједничких циљева и задатака, решавају се усаглашавањем, посредовањем или путем арбитраже. Усаглашавање ставова се врши путем представника заинтересованих страна на позив једне од страна у спору. Усаглашавање ставова се може вршити посредовањем неког представника треће стране која није у спору, а са којом су сагласне све стране у спору. УПТКС може основати Суд части. Суд части је независан и самосталан у свом раду. Одлуке Суда части су коначне и извршне. Организацију, састав, поступак, начин рада Суда части и мере које изриче уређују се општим актом које доноси Управни одбор. **Члан 45.** У случају да се спор не реши на начин предвиђен у претходном члану спор решава арбитражна комисија. Арбитражну комисију чине по два представника странака у спору и председник Арбитражне комисије кога именује Управни одбор УПТКС. Председник Арбитражне комисије сазива састанак комисије у просторијама УПТКС или другим које су прихвтиле стране у спору. Председник Арбитражне комисије руководи радом комисије. Арбитражна комисија ради у седницама све док се спор не реши. Одлука Арбитражне комисије је коначна.

**10. ЗАСТУПАЊЕ И ПРЕСТАВЉАЊЕ**

 **Члан 46.**

 УПТКС заступа и представља у јавности Председни УПТКС.

 **Члан 47.**

 Председник УПТКС без ограничења заступа и представља УПТКС у правном промету са трећим лицима.

 **Члан 48.**

 У одвојеним и појединачним случајевима Председник УПТКС или Управни одбор могу донети Одлуку да УПТКС заступа и представља друго лице.

 Ово заступање је по правилу ограничено, а ограничење је дефинисано у Одлуци

**12 . ФИНАНСИРАЊЕ**

 **Члан 49.**

 Ради постизања својих циљева и прибављања финансијских средстава УПТКС може да развија и одређене делатности које су уско везане за функционисање УПТКС.

 Штампање гласила УПТКС и других докумената за рад УПТКС у складу са Законом о привредним коморама представља издавачку делатност (58,11) којом се може бавити УПТКС ради остваривања својих основних циљева и задатака.

 УПТКС може да се бави и другим делатностима, у складу са Законом о привредним коморама, која су уско везане за деловање УПТКС.

 УПТКС може почети са непосредним обављањем ових и других делатности тек након извршеног уписа у одговарајући Регистар привредних субјеката.

 Добит остварена на начин из става 1. Овог члана може се користити искључиво за остваривање циљева УПТКС, укључујући и трпшкове редовног рада УПТКС и сопствено учешће у финансирању одређених пројеката.

 **Члан 50.**

 Средства УПТКС се планирају и распоређују Финансијским планом и програмом који се доноси на годишњој Скупштини.

 **Члан 51.**

 У циљу реализације циљева и задатака утврђених овим Статутом и програмом рада, УПТКС обезбеђује средства:

1. из чланарине;
2. из накнада за услуге;
3. добровољних прилога и донација;
4. из прихода планираних програмским акцијама;
5. из других извора у складу са законским и другим прописима;

 **Члан 52.**

 Генерални секретар врши потписивање финансијских аката у складу са овим Статутом, законским прописима и финансијским планом и програмом.

1. **САДРЖАЈ И ОБЛИЦИ ОСТВАРИВАЊА САРАДЊЕ СА ДРЖАВНИМ ОРГАНИМА И ДРУГИМ ОРГАНИЗАЦИЈАМА**

 **Члан 53.**

 УПТКС остварује сарадњу са надлежним министарствима, другим државним органима и организацијама и органима локалне самоуправе и даје мишљења и предлоге државним органима у вези са питањима која су од интереса за делатност такси превоза:

* даје предлог надлежним државним органима за развој и увођење различитих инструмената заштите;
* покреће иницијативе о антидампингу у вези некоректног понашања страних лица на домаћем тржишту;
* пружа помоћ својим члановима у вези са финансирањем и кредитирањем услуга у сарадњи са пословним банкама;
* прати постојање конкуренције на тржишту у погледу привредних грана заступљених у комори и предлагање мера државним органима у погледу побољшања заштите конкуренције на релевантном тржишту, као и обавештавање и подношење захтева Комисији за заштиту конкуренције у случају повреда конкуренције на релевантном тржишту;
* врши и остале послове ради остварења својих циљева и задатака кроз сталну сарадњу са свим државним органима и другим организацијама;

УПТКС остварује сарадњу са организацијама синдиката и организацијом послодаваца.

**13. НАЧИН МЕЂУСОБНЕ САРАДЊЕ И САРАДЊЕ СА ПРИВРЕДНИМ КОМОРАМА И СЛИЧНИМ АСОЦИЈАЦИЈАМА У ИНОСТРАНСТВУ**

 **Члан 54.** УПТКС међусобно сарађује са осталим привредним коморама и сличним асоцијацијама у иностранству, врши размену обавештавања и искустава, координира свој рад и договара се о питањима од заједничког интереса и интереса својих чланова. Сарадња из става 1. овог члана остварује се у складу са посебним Правилником о међусобној сарадњи коморе.

**14. ЈАВНОСТ У РАДУ**

 **Члан 55.**

Рад УПТКС и свих органа и тела УПТКС је јаван.

 УПТКС обавештава јавност о свом раду преко гласила и путем средстава јавног информисања.

 УПТКС може да издаје своје гласило, у складу са законом.

 УПТКС има своју интернет страницу, тј. свој САЈТ којим се врши редовно информисање чланова и јавности о свом раду.

**15. СТАТУСНЕ ПРОМЕНЕ**

 **Члан 56.**

 У складу са Законом о привредним коморама и другим одговарајућим законским и подзаконским актима могу се вршити статусне промене на основу одлуке Скупштине.

 Одлука о статусним променама доноси се 2/3 већином свих чланова Скупштине.

**16. ДОНОШЕЊЕ ИЗМЕНА И ДОПУНА АКАТА**

**16.1 Измене и допуне Статута**

 **Члан 57.**

 Иницијативу за измене и допуне Статута могу покренути Скупштина, Председник коморе, Управни одбор, Стручни савет, Надзорни одбор и сваки члан појединачно.

 Иницијативу разматра Управни одбор.

 У року од 30 дана од дана прихватања иницијативе Генерални секретар и Законодавно правни одбор сачињава нацрт измена и допуна и доставља га Управном одбору.

 Управни одбор у року од 30 дана по достављању нацрта утврђује предлог измена и допуна и доставља га Скупштини на усвајање, а ако је поступак измене хитан онда доноси одлуку о Измени и упућује је на верификацију Скупштини.

 Скупштина усваја измене и допуне Статута већином гласова укупног броја чланова Скупштине.

**16.2 ОСТАЛА ОПШТА АКТА**

 **Члан 58.**

 Иницијативу за доношење општих аката из надлежности Скупштине могу покренути Председник коморе, Управни одбор, Надзорни одбор и сваки члан УПТКС.

 Предлог аката из надлежности Скупштине доноси Управни одбор.

 Предлог аката из надлежности Управног одбора доноси Председник коморе или лице које он овласти.

 **Члан 59.**

 Одлуком о доношењу аката утврђује се и дан њихове примене као и начин објављивања.

 **17. ПРЕСТАНАК ДЕЛОВАЊА**

 **Члан 60.** УПТКС престаје са радом:1. у складу са законом;2. када о томе одлучи Скупштина;

 **Члан 61.**

 Одлуку о престанку рада УПТКС доноси Скупштина.

 **Члан 62.**

 У случају престанка рада УПТКС ликвидациони остатак се преноси у Буџет Републике Србије, у складу са Законом о привредним коморама.

**18. ПРЕЛАЗНЕ И ЗАВРШНЕ ОДРЕДБЕ**

 **Члан 63.**

 УПТКС ће бити колективни члан Привредне коморе Србије. На сва питања која нису регулисана овим Статутом непосредно ће се примењивати одредбе Закона о привредним коморама.

 Овај Статут ступа на снагу даном доношења.

 **Члан 64.**

Овај Статут ће бити објављен на САЈТУ УПТКС у року од 30 (тридесет) дана од дана регистровања УПТКС у регистар комора у оквиру Агенције за привредне регистре.